# data[].attributes.body
M'emporto un canvi de mirada en com afrontar la relació amb el MEF, crec que aquest curs m'ha servit per intentar trobar un espai comú i intentar participar més dels seus objectius i de la seva planificació. Fins ara el meu paper com a fisio s'ha centrat molt en les adaptacions i la participació de l'alumne motriu des de fora (és una sensació com de posar "parxes") i crec que participant en la planificació es podrà dissenyar una activitat més adequada per tothom.

Un altre aspecte a destacar que m'ha encantat són les estratègies per formar grups heterogenis que espero poder suggerir a molts MEF.

Moltíssimes gràcies Laura, Emma i Aleix, ha estat una gran formació i una gran oportunitat per apropar-nos els dos perfils professionals. Una gran abraçada pels tres!!!

# data[].attributes.body
M'emporto tres dies de compartir, reflexionar, sumar i jugar.

De comprovar que l'aprenentatge cooperatiu és una cursa de fons, però molt necessari en l'educació física actual i que tot i que a l'inici costi una mica. Més endavant es veuen els fruits i és una experiència molt bonica i enriquidora.

Ha estat genial aquest binomi MEF-FISIOS, les dinàmiques i sinergies que s'han creat gràcies al joc cooperatiu, a necessitar als uns dels altres.

Un plaer saber i escoltar quines són les funcions dels fisios actualment dins de les sessions d'EF, compartir recursos, adaptacions i bibliografia. Que necessari compartir i tenir temps per fer-ho!

Moltes gràcies, Laura, Aleix i Emma.

# data[].attributes.body
M'emporto moltes idees i estratègies noves!

m'emporto la il.lusió de treballar plegats i de fer equip Fisioterapeuta i mestre educació física!

I el convenciment que el treball cooperatiu és una gran eina i cal fer-la arribar a tothom.

Que calen motivats/des com nosaltres que dia a dia ens qüestionem la nostra feina, fem i desfem per avançar i trobem espais de trobada per compartir-la i millorar-la.

Caldria però poder realitzar mes cursos de formació com aquest i poder -los oferir a aquells companys i companyes que em consta que tenien ganes de fer-lo i no han pogut accedir.

Gràcies Aleix, Emma i Laura !

Seguim!!!!

# data[].attributes.body
D’aquesta última sessió m’emporto molta satisfacció al veure com funcionen els diversos reptes cooperatius. He viscut de primera  mà tenir un rol dins d’un grup, la presidenta, i m’ha encantat ser útil per al grup. A més a més, he vist que entre totes i tots hem fet un gran treball perquè donàvem idees per resoldre els diversos reptes i quin crit d’alegria fèiem quan el resolíem entre tots. He sentit com és de poderós unir les forces, habilitats i coneixements de diverses persones i aconseguir l’èxit comú. També, m’ha encantat com es contagiava l’alegria de la resta de grups quan també resolien un repte.

Pel que fa al grup d’experts, m’ha semblat molt interessant que cadascú es formés en una disciplina: diàbolo, plat xinès i malabars amb pilotes. Jo he après a utilitzar el diàbolo i m’ha agradat molt explicar què he après i després, m’ha servit molt que les meves companyes m’ensenyessin com utilitzar el plat xinès i com fer malabars.

Moltes gràcies Laura, Aleix i Emma, heu fet una gran feina. M'ha encantat la formació.

# data[].attributes.body
De la sessió d'avui faré un petit resum de tots els aprenetatges que m'emporto d'aquesta formació. M'agradat haver compartit experiències, aprendre jocs, estratègies,... També em vaig amb una sensació més positiva de la nostra feina i de veure com podem ajudar als nostres alumnes , no només a nivell físic i motriu, sinó també a ser millors companys i millors persones, amb uns valors positius bona empatia.

També crec que és molt positiu el fet de poder treballar junts i intentar conèixer millor el paper dels fisios a les escoles i com aprofitar al màxim aquest "recurs".

Moltes gràcies als formadors (Aleix, Emma i Laura), per compartir amb nosaltres els vostres coneixements!!

# data[].attributes.body
El dia d'avui ha estat molt intents, tant per la part de fisio com per la part de MEF. Els debats que sorgeixen a partir de la pràctica han estat molt enriquidors i m'ha encantat poder formar part d'aquest grup.

M'emporto molts recursos i estratègies que de ben segur aplicaré i el fet de poder-los realitzar presencialment fa que tot prengui més sentit i neixi la necessitat de voler-ho fer millor...per tot això només us puc dir...GRÀCIES PER COMPARTIR-HO AMB NOSALTRES!! Un plaer haver compartit aquests tres dies amb tres profes tan implicats, professionals i motivadors...sou genials!

# data[].attributes.body
M' he emportat moltes coses. No solament avui. Els tres dies. M'ha encantat poder parlar, compartir i debatre. Només així podem canviar mirades i formes de fer. Seguim perseguint l'ideal perquè és la forma de millorar.

Mil gràcies a totes i a tots per ajudar-me a obrir la ment. Aplicaré coses que he vist i sentit i adaptaré d'altres per fer-les meves.

Mil gràcies profes!

A algú li dec un cafè per ahí. Que tingueu una molt bona vida!

# data[].attributes.body
M'emporto moltes idees i propostes noves que m'agradaria desenvolupar a la meva feina i també m'emporto més seguretat, abans pensava que si em venia un alumne/a amb cadires de rodes ploraria, ja que no sabria com incloure'l a les meves sessions, però després d'avui he vist moltes estratègies per incloure'l, i ja no em fa tanta por. Moltes gràcies als formador@s per aquest curs tant profitós i ben parit ;-)

# data[].attributes.body
De la darrera sessió m'emporto un conjunt de recursos que crec que m'aniran molt bé per programar sessions d'educació física més inclusives. Especialment, "Cooperar per incloure en l'activitat física i en l'esport" i "1, 2, 3... juguem! 100 propostes per a incloure sense límits: la participació d'infants i joves, amb i sense pluridiscapacitat, en les activitats fisicoesportives". Ja me'ls he imprès i començat a llegir i crec que hi haurà moltes activitats que podré posar en pràctica.

Espero que ens puguem retrobar en una altra ocasió i que continuem aprenent conjuntament!

Alba

# data[].attributes.body
M'emporto uns dies de reflexió, de compartir i un canvi de mirada.

Avui hem comentat que potser es necessita temps en fer la tria de grups, sobretot al principi, però no és pas una pèrdua de temps sinó que està suposant un aprenentatge.

A més, hem plantejat la necessitat de suprimir barreres de l'entorn i anar més enllà de l'equitat, des de la perspectiva del disseny universal de l'aprenentatge.

Moltes gràcies a tothom. Han estat uns dies molt enriquidors!

# data[].attributes.body
M'emporto una pila de noves estratègies que m'ajudaran a millorar la cohesió de grup i, poc a poc, a anar incloent a tot l'alumnat a les meves classes. No només l'alumnat que necessita ajuda, sinó també a aquell alumnat que és invisible. Formacions així li donen sentit a la nostra professió i ens ensenyen que s'ha de seguir treballant com a equip. Moltes gràcies Laura, Aleix i Emma, ha estat un plaer :)

# data[].attributes.body
Per fi tinc la resposta a la meva pregunta recurrent :)

Moltes gràcies per transmetre'ns noves maneres de fer i per oferir-nos alternatives de canvi que ens permetin arribar a tothom.

D'aquests tres dies m'emporto sobretot, "ganes de fer".

De nou, moltes gràcies als tres.

# data[].attributes.body
D’aquesta darrera sessió m’emporto la importància de saber crear equips. Formar grups on els alumnes puguin aprendre treballant la comunicació, l’empatia i les habilitats social. Junts arribem més lluny”.

Agraïr l’Aleix, la Laura i l’Emma per la formació tan enriquidora i per la professionalitat compartida. I als companys pels debats generats i l’experiència viscuda.

Tenim un gran repte per davant, però ens emportem una motxilla plena de recursos per fer millor la nostra feina.

Gràcies a tots i totes! Ens veiem!

# data[].attributes.body
... doncs una altre mirada del mateix Joc cooperatiu...

Com el treball de la comunicació, l'empatia i les habilitats socials, pot generar un canvi real en tot l'alumnat, i el professorat per anar escampant la taca d'oli que ajudi a canviar la societat, no només per ser més inclusiva de les persones visibles sinó també dels que són invisibles per la societat però que tb pateixen (exclusió social, emocional, etc).

Moltes gràcies Laura, Aleix i Emma... molt bona feina!

# data[].attributes.body
Han sigut uns dies molt enriquidors, de contingut excel·lent i companys que han compartit i generat debats molt interessants. El ventall d'estratègies que hem obtingut és molt ampli i amb la creativitat connectada podem fer meravelles.

Gràcies Aleix, Emma i Laura per organitzar aquesta formació. Per més formacions així de pràctiques i aplicables. Viure els reptes cooperatius ha sigut un treballàs en equip!

Companys i companyes, ens trobem per les aules amb la manta lligada al cap per afavorir la participació de tot l'alumnat.

MOLTES GRÀCIES!

Maria

# data[].attributes.body
S’ha fet curt! Ha estat un plaer compartir aquests dies amb compis d’educació física i, va perquè no dir-ho, també amb els fisios!😜

Felicitar als formadors que han estat de 10! Amb molt bones propostes i una part teòrica molt amena.

M’emporto moltes coses, estratègies, conceptes, jocs i activitats per dur a l’aula i convertir les classes més inclusives pel nostre alumnat.

Moltes gràcies a totes i tots! i ens trobem per les aules!😜😘

# data[].attributes.body
Ha estat una formació molt enriquidora. Amb activitats que afavoreixen l'empoderament de tots els nens i nenes.
Molt bones experiències i amb ganes de poder-les compartir amb qui no ha pogut ser-hi "anar fent taca d'oli".

# data[].attributes.body
Moltes gràcies a l'equip de formadores i a tota la gent que ha participat en aquest curs, ha estat molt enriquidor compartir amb vosaltres aquests 3 dies. D'avui, m'emporto sobretot l'experiència viscuda fent jocs cooperatius, mai ho havia fet i m'ha encantat poder viure en persona el que signifiquen aquest tipus de jocs.

Penso que tenim molta feina a fer per endavant, i després d'aquest curs la veig més possible d'assolir gràcies a totes les estratègies que s'han presentat i les ganes compartides amb la resta de professionals. Espero i desitjo que aquest curs ens ajudi a garantir els Drets dels infants amb què treballem. Gràcies de nou a tothom!

# data[].attributes.body
Moltes gràcies a l'Aleix, Laura i Emma per compartir la vostra expertesa, per aquests tres dies de formació pràctica i molt motivadora.

M'emporto moltes reflexions de com fer millor la nostra feina i moltes idees per compartir.

He trobat molt interessant el treball cooperatiu, i m'agradaria fer una formació més amplia en aquest camp per a poder fer extensiu al màxim de centres i poder donar llum a tots els alumnes.

Un plaer haver coincidit amb tots vosaltres.

Bon estiu a tothom!!!

# data[].attributes.body
M'emporto una idea nova de la metodologia cooperativa. La importància de treballar altres aspectes com pot ser la comunicació, les habilitats socials, l'empatia mitjançant el joc. Trenco amb idees pròpies de i barreres que jo mateixa tenia.

M'emporto una petita motxilla de jocs nous i d'estratègies per aplicar perquè tots els alumnes participin.

També m'emporto, les aportacions del fisio i la importància de tenir un company partícip que fa les teves classes també siguin d'aporfit.

Gràcies a tots els que heu participat formadors i companys ha estat molt enriquidor com molts de nosaltres volem canviar l'educació física.

# data[].attributes.body
Doncs, ha estat un plaer conèixer-vos a tots/es i compartir aquests tres dies (se m'ha fet curtet això) i felicitar i agrair a l'Emma, la Laura i l'Aleix per aquesta formació, espero i desitjo que els nostres camins es tronin a creuar.
El binomi FÍSIO - MEF és fonamental, enriquirà la mirada que posem en els infants i ens permetrà fer un acompanyament molt més acurat amb uns efectes, no només, individuals també grupals.
El ventall d'estratègies a les quals es pot recórrer durant els diferents moments per poder gaudir i aprendre mitjançant el moviment, tant a l'hora de posar en marxa aquest procés cooperatiu com quan ja està engegat.

Un autèntic plaer.
Bon estiu a tots i totes.

# data[].attributes.body
Aquest últim dia m'emporto a la motxilla un munt de recursos i vivències que sense dubte enriquiran i em prepararan millor per totes les situacions que em pugui trobar dins de les sessions d'EF que surtin de la norma. També veure que sempre hi ha alternatives que posen llum a la foscor per donar lloc a qualsevol persona, tingui les característiques que tingui.

# data[].attributes.body
M'emporto una motxilla plena de 3 dies compartint mirades fisios i MEF, aprenent uns dels altres de la nostra manera de treballar, el perquè fem les coses i com ens complementem per enriquir l'entorn de tots els alumnes de l'escola, on tots hi formem part.

M'emporto il·lusió i esperança de creure que aviat tot l'alumnat motriu gaudirà i participarà en les activitats d'educació física sense barreres, amb les 3 P participació, progrés i presència.

Moltes gràcies a la Laura, l'Emma i L' Aleix per aquesta superformació que heu fet, entenedora per tots, dinàmica, creant molt espais de reflexions per construir junts.

Ara tenim feina a fer conjuntament, vosaltres ens heu posat el caramel a la boca i ara ens toca posar-nos-hi.

Junts empoderarem i canviarem molts entorns.

Bones vacances a tots!

# data[].attributes.body
M'emporto tres dies on hem pogut: " parar , pensar i actuar " amb els companys. Us volia donar les gràcies als formadors per la vostra professionalitat i per ser impulsors i promotors de canvi. I voldria acabar amb la vostra dita :"sol s'arriba abans ,però junts s'arriba més lluny"

Feliç estiu!!

# data[].attributes.body
Només felicitar als formadors l'Aleix, Emma i Laura! Comença un canvi de mirada i de transformació cap als jocs cooperatius.

Disfruteu de l'estiu!

Carreguem piles per un curs 24-25 transformador...

# data[].attributes.body
Situacions que ens han fet qüestionar-nos i trobar-nos davant de situacions amb difícil solució, i que amb aquest compartir han sortit idees molt encertades. El treball cooperatiu i l'assignació de diferents rols m'ha semblat interessant i profitós. Ara cal posar ordre a tot el que ha anat sortint per tal de treure-li tot el suc.

Volia agrair-vos Aleix, Emma i Laura per aquests tres dies plens de reflexions; ha estat una formació molt dinàmica i motivadora. M'enduc la motxilla plena d'idees per endreçar.

Bon estiu a tothom!

# data[].attributes.body
De l'última sessió de la formació m'enduc moltes idees i exemples pràctics de com anar introduïnt els jocs cooperatius que impliquen, inexorablement, la comunicació i col·laboració entre els diferents membres de l'equip.

Aprendre diferents maneres de fer grups més enllà de les tradicionals i que aquest fet també implica col·laboració i companyerisme entre tot el grup.

Gràcies per aquests 3 dies! M'enduc la motxilla plena de recursos i d'idees.

Molt bon estiu a tothom! Ha sigut un plaer coincidir aquests dies!

Anna

# data[].attributes.body
Última sessió d'aquesta meravellosa formació!

En primer lloc, volia felicitat a l'Aleix, Emma i Laura perquè han fet una formació molt pràctica, engrescadora i ens han donat moltes estratègies que podem utilitzar conjuntament el fisioterapeuta i el mestre d'EF.

De la sessió d'avui m'emporto diferents idees com ara: fer exemples cinestèsics, realitzar estacions quan hagin d'executar tasques que no puguin fer una tasca motriu o utilitzant pitrals de diferents colors, els quals cadascú té una norma i l'alumnat pot triar la que més li agradi.

Per acabar, m'ha semblat genial realitzar els diferents reptes cooperatius de formigues cooperatives i que nosaltres havíem de pensar diferents estratègies per incloure en l'alumnat amb discapacitat motriu. En poder practicar i gaudir dels reptes em puc emportar una altra mirada cap al grup, fer que reflexionen, que es relacionen millor entre ells i crear diferents opcions perquè tothom pugui GAUDIR i fer de forma VOLUNTÀRIA els reptes.

Bones Vacances!

Ha sigut un plaer coincidir amb vosaltres!

Rocío

# data[].attributes.body
Que tots puguem participar de forma activa no té preu!

Que tots arribem a casa amb el cap ple d'idees i amb els debats que s'han iniciat trobo que és un dels aprenentatges més xulos que he pogut emportar-me.

Moltes gràcies a tothom perquè entre totes i tots hem fet una formació molt molt profitosa.

M'emporto el "JUNTS podem arribar més lluny".

Passeu un graaaan estiu!

Emma

# data[].attributes.attachment_link.title
Txarango - Quan tot s'enlaira (Som Mar 2015)

# data[].attributes.body
Ara tots entenem la idea d'inclusió o millor dit de joc cooperatiu. I hem pogut viure l'experiència en la nostra mateixa pell buscant opcions, o estratègies per aconseguir els objectius del teu propi equip.

Ara animem a fer formació de 2on nivell (nivell professional)

Gràcies per tot als formadors i als participants

Bon estiu a tothom!

# data[].attributes.body
De la darrera sessió ha estat una pluja d’idees, de reflexions i de recursos per treballar en conjunt amb els MEF dels centres educatius del nostre territori.

M’emporto l’experiència de repensar les sessions d’EF amb la meva companya Helena, el fet de compartir unes sessions de jocs cooperatius, de buscar diferents opcions per un mateix repte entre tots, ha estat unes sessions molt dinàmiques, enriquidores i divertides.

Ens emportem un recull d’idees i de noves mirades per treballar els grups, com relacionar-nos amb l’infant en les sessions d’educació física i en altres entorns.

De segur que aquest curs el recomanarem!!

Ha estat un veritable plaer de retrobar-nos i us felicito per aquesta formació tan treballada. Moltes gràcies, Aleix, Emma i Laura pel vostre esforç, i, l’ENHORABONA!

Bon estiu a tothom! M'ha encantat conèixer-vos!

Laura

# data[].attributes.body
Última sessió 🥲quina gran formació, enhorabona Laura, Emma i Aleix!

Ens emportem cap al Pallars un munt d'idees i recursos per implementar al territori. Us heu currat unes presentacions bastant top i ens han agradat molt les activitats de cooperativisme i la expo de com fer grups de l'Aleix.

Durant aquests dies heu aconseguit millorar ( encara més!) la nostra relació Fisio-MEF, i les propostes que han crescut en els 3 viatges d'anada-tornada a Tremp intentarem de portar-les endavant.

I que sapigueu que aviat tindreu noticies en forma de projecte del SE del Pallars, tant els MEFS com Fisios.

Bon estiu a totes i tots!

Diego i Marc. ❤️